夜過斯遠聽琴
作者：韓淲
朝代：宋

paragraphs: 琴聲類箏笛，俗手多一律。
伊嚘悅兒女，焦急涴桐漆。
予嘗爲作評，當是養心術。
大絃寬而和，小絃精且密。
製作務高雅，資材在清實。
既鼓復以歌，其氣可平壹。
昨從東海君，置酒風月室。
歡然十指間，揮弄俄頃畢。
灑落冰雪容，輝潤金玉質。
人品既如許，古樂復在膝。
顧予面生塵，見之頗自失。
急歸卧南山，十日不敢出。